Τύχη (μυθολογία)

Η Τύχη είναι θεότητα της αρχαίας ελληνικής μυθολογίας,  προσωποποίηση της ευμάρειας και  του πλούτου μιας πόλης. Παριστάνονταν ως γυναίκα που κρατούσε συνήθως  ένα μικρό παιδί, ένα στάχυ ή το κέρας της Αμαλθείας ως ένδειξη του πλούτου.

Θεωρείται είτε κόρη του Ερμή και της Αφροδίτης, είτε μια από τις Ωκεανίδες, κόρη του Ωκεανού και της ΤηθύοςΗσίοδος, Θεογονία, ενώ ο Πίνδαρος την αναφέρει ως κόρη του Δία.Πίνδαρος «Πυθιόνικοι- Ωδή 10η»

Ιδιαίτερα στην Ελληνιστική εποχή, οι πόλεις είχαν ως προστάτιδα τη δική τους Τύχη, η οποία απεικονιζόταν συχνά σε νομίσματα, με κορώνα τα τείχη της πόλης.

Η αντίστοιχη Ρωμαϊκή θεότητα ήταν η Φορτούνα. Στην ελληνοβουδιστική τέχνη της Γκαντάρα, η Βουδιστική θεότητα Χάριτι σχετίζεται με την Τύχη και παρουσιάζεται να κρατά το κέρας της Αμάλθειας και να φορά ελληνικές ενδυμασίες.

Δείτε επίσης
 Ο αστεροειδής 258 Τύχη, που ανακαλύφθηκε το 1886, πήρε το όνομά του από τη μυθική αυτή θεότητα.

Παραπομπές 

Εξωτερικοί σύνδεσμοι


 Φωτοθήκη 

Κατηγορία:Θεότητες της ελληνικής μυθολογίας
Κατηγορία:Παιδιά του Ερμή
Κατηγορία:Παιδιά του Δία
Κατηγορία:Παιδιά της Αφροδίτης
Κατηγορία:Θεότητες της τύχης
Κατηγορία:Θεότητες του χρόνου και της μοίρας